ΔΕΛΤΙΟ ΤΥΠΟΥ

**«Γιατί μεγαλώνουμε με τα βιβλία»**

Με αυτό το μότο το Πανεπιστήμιο Θεσσαλίας, σε συνεργασία με την Αντιδημαρχία Πολιτισμού και Μουσείων του Δήμου Βόλου και το μόλις ενός έτους λειτουργίας του Μουσείου Παιδικής και Εφηβικής λογοτεχνίας(ΜΠΕΛ), επιχειρεί να στείλει ένα ηχηρό μήνυμα για τη σημαντικότητα και τον καθοριστικό ρόλο του βιβλίου και της λογοτεχνίας, στη ζωή των παιδιών, και εφήβων με αφορμή την Παγκόσμια Ημέρα παιδικού βιβλίου. Συγκεκριμένα στις 2 Απριλίου και στο γενικότερο πλαίσιο των πενθήμερων βιβλιοφιλικών δράσεων με συναντήσεις συγγραφέων και εικονογράφων με μαθητές που έχει κοινοποιήσει το ΜΠΕΛ στην ιστοσελίδα του, στις 7 μ.μ. στο αμφιθέατρο «Κορδάτος» στο παραλιακό συγκρότημα του πανεπιστημίου, θα πραγματοποιηθούν λογοτεχνικές αναγνώσεις από σημαντικές προσωπικότητες του χώρου της τέχνης, των γραμμάτων, αλλά και από μαθητές και φοιτητές.

Το κοινό θα έχει την ευκαιρία να ακούσει αποσπάσματα αλλά και ολοκληρωμένα λογοτεχνικά αναγνώσματα ελλήνων κυρίως συγγραφέων, και με εκπροσώπηση όλων των λογοτεχνικών ειδών(ποίηση, παραμύθι, μυθιστόρημα, κ.λπ.).

Στην εποχή που τα τάμπλετ και τα κινητά κυριαρχούν στις επιλογές των παιδιών είναι επιτακτική ανάγκη να ενεργοποιηθούμε προς κάθε κατεύθυνση με πρώτη αυτή της ανάγνωσης κειμένων.

ΓΙΑΤΙ «ΜΕΓΑΛΩΝΟΥΜΕ» ΜΕ ΤΑ ΒΙΒΛΙΑ

Συγκεκριμένα το πρόγραμμα διαρθρώνεται ως εξής:

**ΤΕΤΑΡΤΗ 2 Απριλίου**

**19:00- 19:15 Έναρξη/Χαιρετισμοί**

* Χαράλαμπος Μπιλλίνης, Καθηγητής, Πρύτανης του Π.Θ.
* Έλενα Αντωνοπούλου, Αντιδήμαρχος Πολιτισμού & Μουσείων Δήμου Βόλου
* Τασούλα Τσιλιμένη,Καθηγήτρια Π.Θ. & Διευθύντρια του ΜΠΕΛ

**19:15-19:30 Μουσική. Μέρος Α΄**

Μικρή Συμφωνική ορχήστρα του Μουσικού Σχολείου Βόλου, υπό τη διεύθυνση του καθηγητή Δημήτρη Καραμανώλη

**19:30-20:00 Αναγνώσεις λογοτεχνικών κειμένων**

* Χαράλαμπος Μπιλλίνης, Καθηγητής, Πρύτανης, του Π.Θ.
* Ελένη Δικαίου, Συγγραφέας Παιδικής & Νεανικής Λογοτεχνίας
* Έλενα Αντωνοπούλου, Αντιδήμαρχος Πολιτισμού & Μουσείων
* Στράτος Τζώρτζογλου, Ηθοποιός
* Μαρία Παπαγιάννη, Συγγραφέας Παιδικής & Εφηβικής Λογοτεχνίας
* Κοτίνα Όλγα-Αμαλία, μαθήτρια του 2ου Δημοτικού Σχολείου Βόλου

**20:00-20:15 Μουσική. Μέρος Β΄**

Μικρή Συμφωνική ορχήστρα του Μουσικού Σχολείου Βόλου, υπό τη διεύθυνση του καθηγητή Δημήτρη Καραμανώλη

**20:15-20:45 Αναγνώσεις λογοτεχνικών κειμένων**

* Πέμη Ζούνη, Ηθοποιός
* Θωμάς Ρετσιάνης, Αντιδήμαρχος Πολιτισμού Δήμου Λαρισαίων
* Γιάννης Ζουγανέλης, Τραγουδοποιός
* Λήδα Βαρβαρούση, Εικονογράφος και συγγραφέας παιδικής λογοτεχνίας,
* Μηνάς Βιντιάδης, Δημοσιογράφος και συγγραφέας
* Ζωή Κοτοπούλη & Γιάννης Αγροκώστας, μέλη της θεατρικής ομάδας του Π.Θ. με υπεύθυνη την σκηνοθέτη & θεατροπαιδαγωγό Μαρία Καραζάνου

**20:45-21:00 Χορωδία**

Μαθητές και Μαθήτριες της Δ΄ τάξης του Δημοτικού Σχολείου «Άλλης Μεριάς» με τους εκπαιδευτικούς Γιάννη Καραλάκο, Σαράφη Κατερίνα και Παυλάκου Έφη

**Κλείσιμο εκδήλωσης**

Το πρόγραμμα παρουσιάζει η Καθηγήτρια του Π.Θ. & Διευθύντρια του ΜΠΕΛ, Τασούλα Τσιλιμένη

Η είσοδος είναι **ελεύθερη για το κοινό**.